ming030890/wiki-yue-high-quality huggingface dataset:
盧布爾雅那

建議盧布爾雅那按照原文發音改名做遼布列雅拿。 請睇下相關討論同提議緊嘅相關指引。
盧布爾雅那Ljubljana 
旗幟徽章國家 斯洛文尼亞政府 • 阿頭Zoran Janković 面積 • 總計163.76 平方公里（63.23 平方英里）人口（2022年1月1號） • 總計284,293 • 密度1,700/平方公里（4,500/平方英里）郵政號碼1000網站www.ljubljana.si盧布爾雅那嘅地圖
盧布爾雅那
盧布爾雅那（斯洛文尼亞文：Ljubljana）係斯洛文尼亞首都。
檸檬咖啡

檸檬咖啡（Lemon coffee），係香港茶餐廳發明嘅嘢飲簡稱檸啡，將檸檬片放落齋啡度，原理同檸茶一樣。同其他地區嘅檸檬咖啡唔同嘅係：檸檬喺檸啡入面嘅作用唔淨只係用來帶起味道或調味，而係直接丟入杯齋啡入面，畀檸檬嘅味道同咖啡嘅味道混和。

港式檸檬咖啡
港式檸檬咖啡係香港茶餐廳嘅飲品，被譽為「草根名物」。將多片檸檬片直接投入未加奶嘅咖啡入面。同其他地方嘅檸檬咖啡唔同嘅係，香港嘅檸檬並唔係只係用嚟帶起味道或調味，而係直接投入未加奶嘅咖啡內，令檸檬嘅味道同咖啡嘅味道混合。呢種飲品亦隨住時間傳到澳門，而用嘅咖啡亦改咗有澳門特色嘅瓦煲咖啡。

羅馬濃縮咖啡
羅馬濃縮咖啡（EspressoRomano）係一種喺杯邊放塊檸檬嘅濃縮咖啡，意大利發明，檸檬汁會沿住杯落到咖啡內，以突出咖啡嘅甜味。亦會直接將檸檬放入咖啡入面。佢個名「羅馬」係因為傳說話係古羅馬嘅飲法，但呢個並冇記載。呢種咖啡可能係美國或者法國發明嘅，喺一戰二戰左右義大利太窮，只可以飲劣質咖啡，所以要檸檬加糖調味。中文世界有別名「西西里咖啡」，但呢個名冇歷史地理嘅意義，西西里當地唔興檸檬咖啡。[未記出處或冇根據]

檸檬卡布奇諾
卡布奇諾係一種意大利咖啡，上面有奶泡，有種飲法係灑上檸檬皮喺奶泡上面，令咖啡帶檸味。

減肥檸檬咖啡
一種將檸檬或其他柑橘屬切片後同咖啡一齊煮嘅食療飲品，有燒脂嘅功效。
基拔圖布拉加

基拔圖布拉加（Gilberto Braga，1945年11月1號—2021年10月26號）係巴西編劇及作家。
布拉加喺巴西里約熱內盧州嘅里約熱內盧出世。佢係1976年巴西電視劇《女奴》嘅編劇。喺1985年女主角盧塞麗婭山度士攞到《大眾電視》金鷹獎最佳外國女主角獎，皆因嗰屆係唯一一屆為外國演員頒獎嘅金鷹獎，所以佢係到而家唯一外籍女性金鷹獎得主。
2021年10月26號，佢喺里約熱內盧科帕星宿醫院因腦退化同食道穿窿引致感染逝世，終年75歲。
香港25個第一

《香港25個第一》（英文：Hong Kong 25 Best），係香港無綫電視嘅資訊節目，配合香港主權移交25週年紀念而製作，由洪永城主持，由2022年6月23號到7月29號逢禮拜四、五22:30到23:15喺翡翠台播出。
節目介紹香港主權移交25年嚟創造嘅多個「第一」紀錄。
盧泰愚

盧泰愚（韓文：노태우，1932年12月4號—2021年10月26號），號庸堂，龍黨（용당），係南韓軍人兼政治人。
盧泰愚1981年至1982年做韓國政務長官，1982年至1983年做內務部長，1983年至1984年4月做體育部長，1988年2月25號至1993年2月24號做13任大韓民國總統。
佛朗哥

呢個人物係用緊西班牙人名：首姓或者父姓（即老豆個姓）係「佛朗哥」，次姓或者母姓（即阿媽個父姓）係「巴哈芒迪」。
法蘭西斯高·佛朗哥Francisco Franco西班牙國家元首任期1936年10月1號－1975年11月20號前任Miguel Cabanellas（英文：Miguel Cabanellas）為國民軍一方國家委員會主席José Miaja（英文：José Miaja）為共和軍一方國防委員會主席繼任Alejandro Rodríguez de Valcárcel（英文：Alejandro Rodríguez de Valcárcel）為攝政首相環卡洛斯一世為西班牙國王西班牙政府主席任期1938年1月30號－1973年6月8號副主席Francisco Gómez-Jordana Sousa（英文：Francisco Gómez-Jordana Sousa）Agustín Muñoz Grandes（英文：Agustín Muñoz Grandes）Luis Carrero Blanco前任Francisco Gómez-Jordana Sousa（英文：Francisco Gómez-Jordana Sousa）為國民軍一方國家委員會主席José Miaja（英文：José Miaja）為共和軍一方國防委員會主席繼任Luis Carrero Blanco
個人資料出世1892年12月4號 西班牙 費羅爾死1975年11月20號(1975-11-20)（82歲） 西班牙馬德里政黨西班牙長槍黨宗教信仰天主教簽名軍事背景服役西班牙軍隊服役時間1907年－1975年軍銜西班牙國防參謀長指揮所有（大元帥）參戰里夫山脈戰役（負傷（英文：Wounded in action））西班牙內戰
佛朗哥（Francisco Paulino Hermenegildo Teódulo de Franco y Bahamonde，1892年12月4號—1975年11月20號）係西班牙軍人同法西斯主義者。佛朗哥喺西班牙內戰嬴咗，就一直做西班牙嘅國家元首，攝政王（Regent）。

功績
佛朗哥統治嘅西班牙，外交靈活，經濟強大。二戰嗰時，親德、意但冇介入戰爭，令西班牙得到和平。戰後有段時期，西班牙畀歐洲鄰國孤立，不過西班牙工業已經成功發展而且親美，西班牙隨即成為歐洲經濟大國。之後同其他國家友好返。
佛朗哥搞得國家好好，政權好穩，相對地人民就失去人權、民主同自由各種權利。佢嗰陣內政行使法西斯，加上嚴酷打擊異己，壓制加泰隆尼亞、巴斯克等地嘅地方發展同獨立，特別係針對馬列共產主義者，因而令佢被反對派批評，聲音大多出自支持共黨嘅左派同崇美嘅自由主義者。

施政
美國總統艾森豪威爾喺1959年訪問西班牙時同佛朗哥會晤
佛朗哥喺西班牙國會發表演說
第二次世界大戰後西班牙經濟方面，最初幾年，西班牙人均GDP比一般西歐國家少達40%。法西斯政府開始振興搞經濟，1950年代佛朗哥批准官僚好多技術上想法，且得到國際貨幣基金組織資助，西班牙經濟大有可為，好快就成為第二位世界經濟增長最快國家，次於資本主義化嘅戰後日本。至1974年，西班牙人均GDP達到西歐強國80%水平。
政治同文化就受到法西斯主義影響。反共令佛朗哥得到美國支持，但佢威權統治下，命西班牙長槍黨針對共產黨、社會主義等人，進行搜捕、關押，甚至處死。西班牙文化同西班牙語受政府強制統一，禁止方言。由於藝術缺乏民主同自由發展，而死氣沉沉。

接班人搞民主
佛朗哥
根據環卡洛斯一世嘅決定，佛朗哥被葬喺烈士谷（Valle de los Caídos）嘅紀念碑下
1969年，佛朗哥指定原王室繼承人環親王個仔環卡洛斯一世做佢接班人。
1973年，佛朗哥辭去首相職位。保留西班牙國家元首同軍隊統帥。
1975年11月20號，佛朗哥逝世，環卡洛斯一世登上王位，實行君主立憲制同展開民主改革，結束自西班牙內戰之後嘅法西斯統治。
切爾達

切爾達（英文：RC Celta de Vigo），係西班牙維戈嘅一間職業足球球會，依家踢緊西班牙甲組足球聯賽。
景雲

景雲係大唐皇帝李旦嘅年號，相當於公元710年到712年，前後總共3年。

改元
唐朝龍元年七月二十己巳（公元710年8月19日），改元做「景雲」。
景雲三年正月十九己丑（公元712年3月1日），改元做「太極」。

大事記
景雲二年，分開設立十道按察使，提刑按察使司按察使成為常設官職。
景雲二年，賀拔延嗣做涼州都督兼任河西節度使，節度使開始成為正式嘅官職。
馬略卡

馬略卡（英文：RCD Mallorca），係西班牙帕爾馬嘅一間職業足球球會，依家踢緊西班牙甲組足球聯賽。
81

81係80同82之間嘅自然數。

數學方面
「八十一」係：
9嘅平方數，亦係質數嘅第二個四次方；即係3嘅四次方。
佢嘅因數和係40；喺因數序列入面有三個合成數（81、40、50、43、1、0）到43因數樹入面嘅質數。
同所有3嘅冪一樣，係一個完全函數數。
一個七邊形數。
一個二十八邊形數。
一個中心八邊形數。
一個特里波那契數。
一個開放曲流數。
苗-周拉序列嘅第九個數。
喺八進制（121₈）同二十六進制（33₂₆）都係回文數。
喺二進制、三進制、四進制、七進制、九進制、十進制同十三進制都係哈沙德數。
係三個特殊數字之一（另外兩個係1458同1729），當佢嘅數字（十進制）相加，所得嘅和同佢自己倒轉相乘，就會得返原本嘅數：
：8 + 1 = 9
：9 × 9 = 81（呢個例子比較特別，因為和只得一個數字）。
81嘅倒數係0.012345679循環，只係欠咗個「8」字。呢個係一個普遍規律嘅例子，喺b進位制入面：
：
只係欠咗個b-2嘅數字。

天文學方面
M81天體，係一個喺大熊座入面，亮度8.5等嘅螺旋星系，又叫做波德星系，係M81星系群嘅第一個成員。
新通用目錄天體NGC 81，係一個喺仙女座入面嘅螺旋星系。

其他領域
「八十一」仲有以下意思：
將棋棋盤上面嘅方格數目
公元81年、公元前81年或者1981年
鉈嘅原子序數
地獄天使電單車會嘅象徵數字。「H」同「A」分別係英文字母表嘅第8同第1個字母。
ZX81電腦嘅型號
法國塔恩省嘅部門編號
打去日本嘅國際直撥區號
日本金屬核樂隊Crystal Lake嘅歌曲「+81」
印度出版嘅書籍用嘅兩個國際標準書號識別碼之一
道德經最常見版本入面嘅章節數目
土耳其嘅省份數目
每晚玫瑰經嘅祈禱次數
因為中國人民解放軍係8月1日成立，所以「八一」（81）經常出現喺解放軍嘅旗幟同標誌度
動詞結點

文法上講嘅結點（粵音：git3 dim2；英文：telicity）係指一隻動詞或者動詞短語表示「件動作幾時結束」噉嘅資訊。一隻具有依樣特性嘅動詞（或者動詞短語），就算係有結點。
粵文例子：
我喺一個鐘頭內寫好咗篇文。
－「寫咗篇文」呢件動作有結點（喺一個鐘頭內... 好）
英文例子：
I wrote the article in an hour.
有啲語言仲會用文法格嚟表示一隻動詞「有冇結點」，例如芬蘭話就係噉。
利雲特

利雲特（英文：Levante UD），係西班牙華倫西亞嘅一間職業足球球會，依家踢緊西班牙乙組足球聯賽。
文法體

文法上講嘅體（粵音：tai2；英文：aspect）係一種文法範疇，指緊一句句子講緊嗰件動作點樣喺時間當中延伸，可以想像成「喺講嘢所指嘅嗰一刻時間，件事件發生到去邊一點」——件事件係啱啱開始、仲進行緊抑或係已經搞掂咗？文法體通常係作用喺動詞身上嘅。

基本概念
睇埋：時態、文法範疇同構詞
用廿一世紀初嘅粵語做例，粵語起碼有進行式（件事件進行到半路）同埋完成式（件事件已經完結）呢兩種文法體：
進行式例句：「我洗緊衫。」「我游緊水。」「我飲緊茶。」
完成式例句：「我洗咗衫。」「我游咗水。」「我飲咗茶。」
—緊係表示「進行中」噉嘅意思，而咗就係表示「已經完成」噉嘅意思。
廿一世紀初嘅中文書面語（文法上基於普通話）都有類似嘅嘢，例如正在（進行中；通常擺喺動詞前面）同埋了（已完成；傾向擺句子尾）等。

釐清概念
時態呢個概念同文法體好相似，成日畀人攞嚟同文法體一齊講。一般認為，文法體講嘅係一件事件嘅「發生到去邊一點」，而時態講緊嘅就係「敘述緊嘅事件嘅時間」同「講嘢嗰刻嘅時間」之間嘅關係。文法體同時態都係涉及到一句說話指嗰件事件嘅時間特性，傾向施加喺動詞嗰度。
喺日常用語當中，啲人好多時都當咗文法體同時態都係時態概念嘅一部份
。不過喺嚴格嘅語言學上，文法體同時態係兩個唔同嘅概念。用粵語嚟想像嘅話：

分析方法
語言學家要分析一隻語言點樣表達時間資訊，不時會出現爭拗，可能會（例如）有一部份語言學家主張手上嗰隻語言嘅某啲文法變化雖然被稱為「時態」，但係佢哋睇勻一大堆嗰隻語言嘅語句，發覺嗰啲文法變化比較似係標示緊「一件事件係咪完結咗」，所以應該當係文法體至啱。
切爾達足球會

切爾達足球會（粵拼：cit3 ji5 daat6 zuk1 kau4 wui5，Real Club Celta de Vigo）係一間喺西班牙加利西亞自治區維戈市嘅足球會，係西班牙甲組足球聯賽嘅球隊之一，喺1923年8月23號成立，由嗰陣嘅皇家維戈競技（英文：Real_Vigo_Sporting）同皇家財富足球會（英文：Real Fortuna Foot-ball Club）合併而成。呢隊波嘅花名係「Os Celestes (The Sky Blues-天藍)」，波隊主場隊衫係由天藍色嘅上身衫同埋白色嘅短褲組成。球隊主場可容納三萬五人。Celta呢個名嚟自當年生活喺呢個地區嘅切爾達人。佢嘅主要競爭對手係一樣喺加利西亞地區嘅拉科魯尼亞體育會，佢哋之間嘅比賽嗌做加利西亞德比（英文：Galician_derby）。

賽季
請撳 Wikipedia:翻譯/切爾達足球會，去整翻譯請求。(翻譯指引)
56 seasons in La Liga
32 seasons in Segunda División
1 season in Segunda División B
1 season in Tercera División
施華治

施華治（粵音：si1 waa4 zi6 ，Shivaji），係印度嘅統治者，喺1674年嗰陣建立咗馬拉地帝國。響佢嘅統治生涯裏便，曾經同過好多出名嘅政權（譬如莫臥兒帝國同埋歐洲殖民者）交過手。
劉奭

劉奭（前75年—前33年5月），係西漢第十一位皇帝，前49年到前33年在位，跟諡號叫漢元帝。
戈戈圈

戈戈圈（英文：Gege Circle）係一個創作社團，由中國海南嘅YouTuber王戈wg嘅妹於2018年7月14號成立。呢個社團嘅創作類型廣泛，囊括插畫、小說、音樂等各種作品類型。而支持戈戈圈同本社團嘅人員畀稱為「戈團子」，呢個詞來源於大熊貓團子同黏性嘅稻米嘢食糰子。
小丸子

小丸子，又叫糰子（日文：だんご），係日本式甜品，細細粒用糯米整，再用竹籤串起幾粒，可以淋糖漿或者灑糖粉、芝麻、花生碎食。
團子

團子係一熊貓，2015年8月8號生於中國大熊貓保護研究中心嘅雅安碧峰峽基地。
西班牙甲組足球聯賽

西班牙甲組足球聯賽（Primera división de Liga，簡稱 La Liga）係西班牙頂級嘅職業足球聯賽，亦屬於歐洲與及世界級最高水平嘅職業足球聯賽之一，通常簡稱「西甲」。

簡介
西甲聯賽嘅球風注重技術同埋進攻，具有好高嘅觀賞性。目前有好多世界最著名嘅球員都係喺西甲球會效力，其中皇家馬德里同埋巴塞隆拿，佢哋嘅比賽叫做西班牙嘅「國家打吡」。

賽制
賽事以雙循環主客制，贏波球會得3分，和波得1分，輸波0分。以積分計算球隊成積，咁啱積分一樣嘅話，會計對賽成積，如果都分唔到勝負就計對賽得失球（作客入球雙計），跟住就會計得失球，再計較多得球。
目前西甲有20支球隊，每完成咗整個賽季嘅賽事之後，有最高聯賽積分嘅就係聯賽冠軍，積分榜頭4名可以參加下屆歐聯，第5、6名可以參加歐霸盃，成績最差嗰三隊將會降班去西乙，而喺西乙嘅前三名就會升班去西甲。
西甲球隊同其它聯賽嘅球隊一樣都有一隊同埋預備隊（即係B隊），而且呢兩隊都係參加緊同一個聯賽系統。不過兩隊唔可以一齊參加同一個聯賽，例如巴塞隆拿B隊攞到高名次至符合升班資格，但祗要巴塞隆拿重喺西甲踢緊，巴塞隆拿B隊都唔可以升班，但可以保留佢哋嘅名次，之後將另外一個升班名額讓畀其它符合升班資格嘅球隊。相反，如果巴塞隆拿降班去西乙，巴塞隆拿B隊最後排第幾都要降班去西乙二。

參賽球隊
2024–25年西班牙甲組足球聯賽參賽隊伍共有 20 支。
中國大熊貓保護研究中心

中國大熊貓保護研究中心係中華人民共和國四川嘅一個熊貓飼養同研究機構，係直屬國家林業同草原局嘅事業單位。行政總部位於四川成都都江堰市，下轄4個基地勒分別為臥龍神樹坪基地、都江堰青城山基地、雅安碧峰峽基地、臥龍合桃坪基地。其中臥龍神樹坪基地位於四川阿壩臥龍國家級自然保護區耿達鎮幸福村，佔地2250畝。都江堰青城山基地位於成都都江堰市青城山鎮石橋村，總積760畝。雅安碧峰峽基地位於四川雅安雨城區碧峰峽鎮碧峰峽景區，佔地1074畝。臥龍合桃坪基地位於四川阿壩臥龍國家級自然保護區臥龍鎮合桃坪、五一棚區域與及耿達鎮日台山區域，佔地積300餘畝。
普世語言通則

一條普世語言通則（粵拼：pou2 sai3 jyu5 jin4 tung1 zak1；英文：linguistic universal）係指一樣「世上嘅語言冚唪唥都有」嘅特徵。例如:4. 1.4；
所有語言都有文法。
所有語言都會演變。
啲人學一隻語言嗰陣，需要學大量嘅內隱知識
... 等等。

研究
睇埋：比較語言學同語言類型學
有好多語言學家都致力想將普世語言通則冚唪唥搵嗮出嚟，但呢樣嘢往往講就易做就難：事實表明，要睇嗮所有語言係好難嘅；廿一世紀初嘅世界有成幾千隻語言咁多，成日都有語言學家睇咗大量語言之後，搵到樣特性係嗰啲語言全部都有嘅，諗住自己搵到條普世語言通則... 但跟住佢就發現咗有隻語言係冇呢樣特性嘅。
拉斯彭馬斯體育聯盟

拉斯彭馬斯體育聯盟（英文：UD Las Palmas），係西班牙拉斯彭馬斯嘅一間職業足球球會，依家踢緊西班牙甲組足球聯賽。
吳丹

吳丹（U Thant，1909年1月22號—1974年11月25號）係緬甸政治人，亦係第3任聯合國秘書長，1961年到1971年在任。
唔夠瞓

唔夠瞓（粵音：m4 gau3 fan3，英文：Sleep deprivation、sleep insufficiency、sleeplessness），係指瞓覺嘅時間同埋品質唔好，搞到第朝起身攰癩癩冇辦法唞足精神嘅情況。一晩半晩抑或間唔中唔夠瞓照計係冇乜所謂嘅，但係若果成日都覺得唔夠瞓，噉就幾大劑下㗎。2022年英國倫敦大學學院嘅一份研究就話，若果每日淨係瞓得4到5個鐘，患上一啲慢性病嘅風險會多20%，仲分分鐘攞命𠻹㗎。至於點樣改善呢種情況令自己易啲瞓着，香港專科醫生李允丰就話平時要用少啲電話同埋郁多啲做多啲運動，間房嘅溫度至好維持喺廿二度咁上下，而若果唔夠瞓嘅情況持續咗成個月咁耐，就應該嗱嗱臨去睇醫生。
睏唔着

睏唔着，又叫失眠，係成晚睏唔着覺嘅病，會令人唔夠精神，日頭都見攰。
紅斑

紅斑（Epinephelus akaara），係種石斑，生物學分類係屬鱸形目鮨科石斑魚屬，魚身帶啡紅色，屬於瀕危物種。
皆因魚身嘅紅色代表好意頭，唔少廣東菜飲宴都會用呢隻魚。
樂章

樂章（movement）喺音樂上係指一首音樂或者一款音樂形式當中能夠獨立抽出嚟嘅一部份。同一首音樂嘅唔同樂章喺節奏同主題等嘅特性上可以好唔同，所以有陣時啲人表演音樂嗰陣會抽首音樂嘅其中一段樂章出嚟演奏而忽略嗰首音樂其餘嗰啲樂章。
喺音樂上，樂章特性係一種成日俾人攞嚟分曲種嘅音樂特性，例如 18 世紀尾同 19 世紀初嘅奏鳴曲一般會分三段，跟快-慢-快形式，第一段速度快、第二段速度會減慢、而第三段又會快返。
魏柏豪

魏柏豪（英文：Ngai Park Ho Paco，1990年10月1號—）係香港無綫電視男藝人。佢2002年喺聖公會李兆強小學度畢業，本身係機艙服務員，有7年資歷，2020年參加無綫電視舉辦嘅《衝上雲霄大選》節目，隨後喺2021年加入無綫電視成爲經理人合約藝員，2021年12月1號加入《東張西望》，又獲力捧成為10人男團Super Tiger成員，終於喺2024年10月離巢。
陳法拉

陳法拉（Fala Chen；1982年2月24號—），美籍華裔，鄉下喺浙江，喺四川成都出世，香港演員同埋歌手，曾經係無綫電視旗下經理人合約女藝員及星煥國際有限公司旗下合約歌手。
陳法拉讀過勝利西路小學及同埋鹽道街中學，14歲時同屋企人移民到美國亞特蘭大，並且以全校頭十名成績喺高中畢業，喺2001年入讀美國艾文理大學，主修市場行銷同埋國際商務，並且因為學習成績優異，獲得獎學金。2005年5月喺艾文理大學Goizueta商學院獲得工商管理學士學位。
大學期間，佢曾經參選2002年全美亞裔小姐（冠軍）、2003年全美華埠小姐（亞軍）、2004年紐約華裔小姐（冠軍），因此可以代表紐約去香港參加2005年1月29號嘅國際華裔小姐競選，並且攞到亞軍，隨即簽約電視廣播有限公司開始喺演藝圈發展。
初嚟香港，首先喺TVB8主持國語節目，一年之後開始拍電視劇，主演多套電視劇同電影。喺2010年攞到第29屆香港電影金像獎提名最佳新演員。2011年憑巾幗梟雄之義海豪情攞到第16屆亞洲電視大獎最佳女配角。
湯盈盈

湯盈盈（粵拼：tong1 jing4 jing4*2；英文：Angela Tong，1975年6月30號—）係香港女演員，喺加拿大滿地可出世，家下係無綫電視經理人合約女藝員。

簡歷
湯盈盈祖籍順德勒流，喺加拿大滿地可大，中學畢業之後讀協和大學（英文：Concordia University）。
1994年參選加拿大滿地可小姐奪冠。1995年去香港參選國際中華小姐競選，雖然攞唔到冠軍，但係無綫電視都同佢簽約成為旗下藝員，之後加入第八期藝員進修班，同期學員重有姚瑩瑩同埋滕麗名。佢參演咗好多套電視劇，但係由於佢嘅形象性感，所以成日做一啲狐狸精嘅角色。直至2005年佢喺《阿旺新傳》飾演李笑好，大受歡迎，攞埋2005年《萬千星輝頒獎典禮》「最佳女配角」。2007年喺《兩妻時代》首度擔正第一女主角。

屋企
湯盈盈老頭喺加拿大有連鎖式自助餐館，家境富裕。佢有兩個哥哥，喺屋企係排最細。
佢伯爺係已故香港道教聯合會主席、圓玄學院值理主席湯國華。現任道教聯合會主席湯偉奇係佢堂大佬。
2012年11月13號，湯盈盈同拍拖五年嘅香港藝人錢嘉樂結婚，註冊儀式喺香港海洋公園大熊貓園入面嘅熊貓盈盈、樂樂見證下完成（咁橋佢哋個名又有「樂」字同埋「盈」字）。佢哋重係全香港首對喺熊貓館舉行婚禮嘅新人。
2013年3月10號生咗大女錢凱晴Alyssa。2015年9月23號再生二女錢凱琪Kassidy。錢嘉樂好感激佢持家有道。
朱璇

朱璇（Océane ZHU Xuan，1987年4月4號—）係香港無綫電視經理人合約女藝員，籍貫中國北京。佢父母係法籍華裔商人，之後返回北京。朱璇中學畢業後喺法國留學修讀戲劇表演。喺2007年代表巴黎參加歐洲華裔小姐競選，並且獲得冠軍。2008年，首位代表巴黎參選國際中華小姐嘅朱璇，以大熱身份奪得冠軍及青春小姐；同年佢留喺香港發展以及操練粵語。2010年，朱璇憑《淚王子》獲得提名為2010年香港電影金像獎同2010年亞洲電影大獎最佳新演員。
西田敏行

西田敏行（1947年11月4號—2024年10月17號）係日本一個男演員。
10月17號

10月17號係公曆年嘅第290日（閏年第291日），離年尾重有75日。
<< - 10月 - >>



大件事
1604年：天文學家開普勒觀測到蛇夫座SN 1604嘅超新星爆炸。
1960年：小行星8964被發現。
1963年：香港嘅新亞、崇基同埋聯合三間專上院校組成香港中文大學。
1985年：英國同香港政府同時宣佈325萬名喺香港出世嘅人，喺1997年7月1號開始終止英國屬土公民嘅地位，佢哋只可以領取英國國民（海外）護照。
1989年：美國加利福尼亞州三藩市發生黎克特制6.9級地震，加州北部多處公路、橋樑同埋建築物倒冧，六十幾人死，約莫三千人傷。
2003年：臺灣臺北101塔頂完工，超越馬來西亞吉隆坡嘅雙子塔成為當時世界上最高嘅摩天大廈。
2008年：喺香港開業62年嘅泰林無線電行頂唔住金融海嘯衝擊之下執笠。
2016年：神舟十一號由酒泉衛星發射中心發射。兩日後同太空實驗室天宮二號對接。
2018年：加拿大成為繼烏拉圭之後，全球第二個國喺全國範圍實施大麻合法化。新法例下，民眾喺公眾場合可以管有最多30克嘅乾燥大麻。
2022年：法國足球員賓施馬首度攞到金球獎。
Dymo機

Dymo機，又叫標籤機、打標機，係種用硬膠帶打印標籤嘅文儀用品。
魯哈尼

魯哈尼（1948年11月12號—）係伊朗總統，由2013年8月做到2021年8月。
蔡卓宜

蔡卓宜（粵拼：coi3 coek3 ji4，1994年4月8號—）係馬來西亞女歌手同女演員。
禾羅迪美·澤連斯基

禾羅迪美·柯歷山佐域治·澤連斯基[暫譯]（烏克蘭文：Володимир Олександрович Зеленський，羅馬化：Volodymyr Oleksandrovych Zelenskyy；1978年1月25號—）係當今烏克蘭總統，由2019年做到而家。佢出生喺個猶太家庭，母語俄語；做總統之前做演員，開創同埋主演喜劇「人民公僕」，角色亦都係總統。隨著俄羅斯喺2022年入侵烏克蘭，佢自任新成立嘅最高統帥部主席同埋武裝部隊最高統帥。
澤連斯基創立嘅政黨「人民公僕」喺2019年烏克蘭議會選舉贏到過半數席位。佢定位做反建制、反腐敗。佢參選嘅政綱係完結同俄羅斯嘅衝突，嘗試同俄羅斯總統普京對談，佢嘅政府睇到2021年烏克蘭俄羅斯衝突升級，以致2022年俄羅斯入侵烏克蘭，留喺烏克蘭境內嘅佢呼籲其他國家幫手。佢領導烏克蘭抵抗，令佢成為國際紅人，對抗入侵嘅代表人物。
馬卡帕加爾

迪奧斯達多·馬卡帕加爾（Diosdado Pangan Macapagal，1910年9月28號—1997年4月21號）係菲律賓政治人，1957至1961年做第6任菲律賓副總統，1961至1965年做第9任菲律賓總統。
佢係第12任菲律賓副總統兼第14任菲律賓總統格洛麗亞·阿羅約阿爸。
色名

唔同色嘅名（原圖係英文）－圖入面每隻色都有隻字詞對應。
色名（粵拼：sik1 meng2）係指一隻語言用咩字詞嚟指唔同嘅顏色。對於色名嘅思考，可以係純物理性質嘅，即係齋靠考慮啲光嘅頻率（可以睇吓可見光嘅概念）嚟同唔同嘅顏色改名。不過另一方面，又有唔少語言學研究者想剖析自然語言點樣用字詞嚟指顏色。
事實表明，啲人講嘢嗰陣嘅用字，並唔完美噉反映顏色嘅客觀特質；例如粉紅同紅之間嘅差異，查實等同淺綠同深綠之間嘅，但好多語言都會有隻字特指粉紅，例如英文入面嘅 pink 或者日本話入面嘅 pinku（片假名係ピンク）噉，而唔淨只係將粉紅稱之為淺紅就算數－佢哋好似將粉紅當正咗係隻原色噉。

主要階段
有唔少語言學家都研究過色名。廿一世紀初嘅世界有成 7,000 幾隻語言，當中有好多語言嘅用家群都係未經過工業化嘅過程，或者係好與世隔絕（例子可以睇吓新畿內亞），未點樣接觸過現代英文等主流語言。語言學家請咗以呢啲噉嘅語言做母語嘅人返實驗室，畀佢哋睇一大拃顏色，再叫佢哋諗返自己嘅母語，同每一隻色由母語度搵隻字嚟對應佢。同時語言學家由搵啲以英文或者西班牙話等主流語言做母語嘅人返嚟，做同樣嘅程序；佢哋留意到啲事實－
唔同語言响「點分辨顏色」呢點上有唔少差異，例如廿一世紀初嘅粵文會有藍同綠嘅分野，但有啲語言會將藍當做綠嘅一種；
顏色之間有所謂嘅「等級差異」，即係話顏色可以分基礎同冇咁基礎，想像家陣設 X 同 Y 做兩隻唔同嘅色，「X 基礎過 Y」意思係指如果一隻語言會搵隻字嚟特指 Y，噉佢好大機會都會有隻字嚟指 X，但有好多語言都係「有字指 X 但冇字指 Y」嘅。
睇咗一大拃語言啲色名之後，語言學家就劃出咗以下嘅「顏色等級」：

等級 1
内文：白色同黑色
喺一隻語言當中最先出現嘅，會係指光（白色）同埋指暗（黑色）嘅字。即係話喺呢個階段，隻語言得兩隻字嚟指顏色，
光-白（包埋黃）
暗-黑（包埋藍同綠）
喺呢個階段，用隻語言嘅人傾向會將淺同暖嘅色當做光-白，同時將深同凍嘅色當做暗-黑。

等級 2
内文：紅色
用隻語言嘅人開始唔係齋靠光暗嚟分辨顏色。喺呢個時候，佢哋通常會整隻字嚟指紅色。即係隻語言會有
光-白
暗-黑（包埋藍）
紅（通常會包埋黃同橙）
喺呢個階段，藍仲係傾向會畀用隻語言嘅人當係暗-黑。

等級 3/4
内文：黃色同綠色
睇埋：語言點分藍綠
用隻語言嘅人繼續靠光暗以外嘅條件嚟分辨更多唔同嘅色。喺呢個時候，佢哋通常會開始分黃色同綠色，當中黃色似乎有少少傾向會出現先。即係隻語言會有
光-白
暗-黑（好多時會包埋藍）
紅
黃
綠（好多時會包埋藍）
五大隻字嚟指唔同嘅顏色。值得留意嘅係，有好多語言都傾向將藍當做綠嘅一種。例如青呢隻漢字就出嗮名定義含糊:p. 41：青有時畀人用嚟指綠綠哋噉嘅色－例如廿一世紀初嘅粵文詞彙青咇咇就係噉；又例如廿一世紀初日本話入面嘅漢字青（日羅：ao）可以指藍又可以指綠，搞到唔少日本人索性由英文嗰度借詞，用 guriin（片假名：グリーン，嚟自英文 green）嚟特指綠色。

粵語特色
粵語有樣嘢幾出名，就係好興用 YXX 噉嘅字詞嚟形容顏色，例如：
... 等等。
盧煜明

盧煜明，SBS，香港親中陣營學者、政治人兼創科界名人，分子生物學臨床應用專家，香港中文大學教授。主要究人體內血漿嘅DNA同RNA。
2011年成為皇家學會嘅會員，2013年當選為發展中國家科學院院士同埋美國國家科學院外籍院士。

政治參與同選舉經歷
佢係親中陣營香港再出發大聯盟嘅共同發起人之一。
喺2021年9月，佢成為香港特别行政區選舉委員會科技創新界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
拿破崙三世

拿破崙三世（法文：Napoléon III，1808年4月20號—1873年1月9號）係法蘭西第二帝國唯一皇帝，亦係法國末代君主，1852年到1870年在位。佢登基前係法蘭西第二共和國唯一總統，1848年到1852年在任，亦係法國頭一位民選領袖。佢本身係拿破崙一世個侄同繼承人。佢喺1848年當選總統，三年後發動政變成功。佢隨即喺第二年，亦都係拿破崙一世登基嘅第48周年稱帝。1870年9月4號，佢喺普法戰爭入邊戰敗退位，被迫流亡英國。1873年死喺英國。
帕特里斯麥克馬洪

帕特里斯麥克馬洪（法文：Patrice de MacMahon，1808年6月13號—1893年10月17號）係法國元帥，亦係法蘭西第三共和國第二任總統，1873年到1879年任職。
茹費理

茹費理（法文：Jules Ferry，1832年4月5號—1893年3月17號）係法國嘅政治人、律師。第三共和國成立後，佢領導共和派兩次入閣做總理，喺任內推行咗一系列世俗化改革同遠東殖民嘅政策。
塔列朗親王

塔列朗親王（法文：Prince de Talleyrand，1754年2月2號—1838年5月17號）係法國政治人，亦係頭一任法國首相（法國總理），1815年任職，服務法王路易十八。佢亦由1797年到1815年斷續做過幾任法國外交大臣。
布碌崙

布碌崙（英名Brooklyn）又寫做布碌侖、布魯克林、駁碌撚，係美國紐約市五行政區之一。佢喺長島（Long Island）至西，原本自己一城，1898年併入紐約，家下有二百五十萬人住，係紐約市之中最多人嘅，大細就排第二。如果將布碌崙拆返出來，係美國第四大城。自1896年起，布碌崙就同王郡（Kings County）同界同地，人口密度亦都係美國第二大，排喺「紐約郡」，即家下曼克頓之後。
陳嘉寶

陳嘉寶（英文：Anjaylia Chan，1990年1月8號—），係香港女模特兒同演員，因為拍攝邦民日本財務廣告而有「邦民女」嘅稱號。

簡歷
陳嘉寶中學讀將軍澳迦密主恩中學，香港中學會考攞到十八分，香港樹仁大學新聞傳理系畢業。
佢2009年入過八模兵團出過寫真集。佢做過無綫電視藝員，2019年9月離開。

演出
呢個表唔完整，歡迎加料。

寫真集
2009年：《Girls Look Book Vol 1》
2010年：《SawaSawa》
2011年2月：《Life Actually 少女之生活 issue1--Daydreaming Anjaylia》（DVD Magazine），DVD全長50分鐘。
2016年：《BEHIND the SCENE》Anjaylia Chan X Charles Lam
美孚站

美孚站（粵拼：mei5 fu1 zaam6；英文：Mei Foo Station）係香港一個鐵路車站，港鐵荃灣綫、屯馬綫都經過本站。荃灣綫大堂同月台，喺荔枝角美孚新邨萬事達廣場地底，而西鐵綫嘅大堂同月台，就響荔枝角公園入面，兩邊大堂有條喺閘內嘅路連埋，方便人轉車。

車站結構
美孚站外觀（近G出口）
成個美孚站可分做荃灣綫同埋屯馬綫兩個部分，其中荃灣綫嘅大堂同埋月台分別喺L2同埋L3層，L1層係通往屯馬綫大堂嘅通道。條通道伸延去到喺荔枝角公園嘅地面出口，同埋屯馬綫大堂位處嘅C層，屯馬綫嘅月台喺地面（P層）。兩個大堂都設有票務設施同埋車站商店。美孚站嘅車站出口主要喺地面，同埋荔枝角公園嘅平台上。
美孚站採用藍色為主題，因為有別附近用紅色主題嘅荔景站同荔枝角站，喺基於同一路線相連車站唔會使用同一基本顏色概念，以免乘客混淆，同時可以產生強烈對比。

大堂
荃灣綫大堂
西鐵綫大堂（而家係屯馬綫大堂）
美孚站有荃灣綫同埋屯馬綫大堂兩部份，並設有行人隧道連接兩個車站大堂。後嚟因兩鐵合併，部份行人隧道改做收費區通道，以方便轉乘兩條路線嘅乘客。喺荃灣綫大堂同埋轉乘通道（近屯馬綫大堂）都設有車站商店，而屯馬綫大堂更加設有郵箱。

月台
荃灣綫1號月台
屯馬綫2號月台
本站設有四個月台，各月台都設有月台幕門。荃灣綫1號（往荃灣）同埋2號月台（往中環）共用一個島式月台，位於美孚新邨地底，介乎荔灣道至到美孚巴士總站之間。屯馬綫1號（往屯門）同埋2號月台（往烏溪沙）係兩個側式月台，喺荔枝角公園貼近呈祥道嘅地面，側式月台佈置同上環及坑口站一樣。1號月台西面設有預留管道畀未來港口鐵路線嘅貨運列車用。

出口
美孚站嘅出入口D出口D出口 E出口E出口 F出口F出口
本站嘅出入口主要位於美孚新邨同埋荔枝角公園入面，方便居民搭港鐵。部份出口鄰近巴士總站同埋來往新界西部巴士之分站，轉其他交通工具同樣方便。

接駁交通
由於大部分前往荃灣、葵涌、屯門同埋元朗區嘅巴士路線都經美孚去市區，因此美孚係一個集前往新界西各區嘅交通樞紐。本站同時提供接駁西九龍發展區同埋荔景山路一帶嘅交通服務。
巴士
九巴：
2A、6、6C、6D、6X、30、30X、32H、33A、36A、37、38A、40、40A、42、42A、43C、44、45、46、46X、52X、58X、59X、60X、63X、66X、67X、68X、69X、86、98C、98S、234P、234X、238P、238X、240X、242X、259C、265B、270B、272P、286C、286X、X6C、N237、N241、N252、N260、N269、N368
城巴：
50、795P、795X、A20、A23、E21、E21A、E21B、E21C、E21D、N21、N21A、NA20
過海隧道巴士
102、102P、171、171A、171P、904、905、905A、905P、N122、N171
小巴
新界專線小巴：
81K - 美孚站 ↔ 海麗邨（西鐵綫八達通、西鐵綫全月通轉乘優惠）
90A - 美孚站 ↔ 葵涌醫院
90M - 美孚站 ↔ 荔景（浩景臺）
90P - 美孚站 ↔ 瑪嘉烈醫院
92M - 美孚站 ↔ 荔景（華員邨）

利用狀況
本站座落喺大型私人屋苑美孚新邨，而且本站係新界西部地區通去市區嘅重要樞紐，因此一直有又穩定又高嘅人流搭荃灣綫。
由於西鐵綫車站位置偏遠，並需要通過轉乘通道到達荃灣綫月台，加上車費高，故此九廣西鐵（而家嘅西鐵綫）通車初期使用量偏低。及後當時嘅九廣鐵路公司推出月票及日票計劃，以低過巴士嘅車費吸引乘客搭西鐵，令更多乘客改用西鐵進出市區，以及因為屯元天居民越嚟越多，本站人流不斷增長。
其後專線小巴路線81K同西鐵綫提供免費轉乘優惠，由於專線小巴81K直達荔枝角道、部份長沙灣工廠區同埋西九龍新填海區，吸引乘客喺本站轉嗰條線。因此每逢返工放工時間同埋例假日都有相當多乘客經本站轉荃灣綫或其他公共運輸工具往返港九市區。

荃灣綫啟用同埋車站命名
内文：荃灣綫
美孚站最初叫做「茘灣站（Lai Wan Station）」，係地鐵荃灣綫嘅一個中途站，隨住荃灣綫喺1982年5月17號通車而啟用。1985年5月31號，茘灣站改名做「美孚站（Mei Foo Station）」，係兩個喺投入營運後改中文名嘅港鐵車站之中嘅其中一個（另一個係東鐵綫嘅大學站）。

西鐵綫通車
内文：西鐵綫同荃灣綫
隨住九廣西鐵（而家嘅西鐵綫）喺2003年12月20號正式通車，西鐵美孚站啟用，當時嘅地鐵美孚站連接西鐵（綫）嘅轉乘通道及D出口亦同時啟用。喺兩鐵合併前，當時美孚站嘅地鐵荃灣綫同埋九鐵西鐵部分分別由兩間鐵路公司管理，並唔係以類似南昌站嘅形式視作同一車站管理，兩站嘅分界位於轉乘通道近D出入口嘅位置。

兩鐵合併
内文：兩鐵合併
兩鐵合併喺2007年12月2號實施，港鐵公司將原有嘅地鐵荃灣綫同埋九鐵西鐵嘅美孚站合併為同一車站管理，並將九廣西鐵改叫西鐵綫。由於舊有車站出口代碼出現重疊情況，故此港鐵公司喺合併後重新編配出口字母，西鐵綫大堂嘅A至C出口改為F至G出口，以免乘客混淆。此外，有關指示牌同埋通告亦作出相應更改。

車站改善工程
兩鐵合併後，美孚站合併為同一車站管理，港鐵公司之前喺美孚站搞咗一系列車站改善工程，包括拆除轉乘閘機，喺轉乘通道劃分為收費區、起多兩部升降機同埋客務中心等，工程已經喺2008年11月24號完成。而家荃灣綫、西鐵綫嘅乘客可以喺閘區入面轉車，唔使中途出入閘。

沙田至中環綫
2021年6月27號，屯馬綫全綫通車，西鐵綫併入屯馬綫，美孚站成為荃灣綫同屯馬綫嘅轉車站。
阿布哈茲

阿布哈茲（粵拼：aa3 bou3 haa1 zi1；阿布哈茲文：Аҧсны‎，羅馬拼音：Aphsny；格魯吉亞文：აფხაზეთი；俄文：Абхазия，拉丁化：Abkhaziya），別名阿柏克茲亞，原本係格魯吉亞嘅自治共和國，但係事實係處於獨立狀態，只不過大多數國家唔承認。肯認嘅國家目前只有俄羅斯、尼加拉瓜、委內瑞拉、瑙魯、南奧塞梯、德涅斯特河沿岸同納戈爾諾-卡拉巴赫。
阿布哈茲嘅首府係蘇呼米。
2000年嘅馬來西亞

2000年嘅馬來西亞係介紹馬來西亞喺2000年嗰陣發生過啲乜事。
何善衡

何善衡，CBE（1900年—1997年12月4號），廣東廣州人，澳門出世，係香港生意人、慈善家，恒生銀行嘅其中一位創辦人、新世界發展嘅第一任阿頭同埋創辦人之一。
由佢領導編制嘅恒生指數，係香港股市升跌嘅重要指標，憑住佢嘅科學性同埋權威性，一直喺全球股市擁有認受性、重要地位。
釋星雲

釋星雲法師（1927年8月19號—2023年2月5號），童年出家。俗名李國深，法名今覺，法號悟徹，自號星雲，筆名趙無任。生於中華民國江蘇省江都縣（而家揚州市），漢傳佛教比丘及學者，臨濟宗第四十八代傳人，同時亦係佛光山開山宗長、國際佛光會嘅創辦人，尊稱星雲大師，曾任國際佛光會世界總會長、世界佛教徒友誼會榮譽會長，2023年2月5號晏晝，佢响佛光山傳燈樓開山寮圓寂，享年95歲。

獎
呢個表唔完整，歡迎加料。
世界華商基金會世界傑出華人獎

榮譽博士
呢個表唔完整，歡迎加料。
香港大學名譽社會科學博士（2010年）
澳門大學榮譽人文學博士學位（2012年）
香港中文大學榮譽社會科學博士（2016年）
羅浮宮

羅浮宮（法文：Palais du Louvre）係法國巴黎市中心嘅塞納河側邊嘅建築物，原本係王宮。而家係羅浮宮博物館。

歷史
羅浮宮喺12世紀尾（1190年）開始起，由法王腓力二世（Philip II of France）下令修建，初頭係用嚟做監獄同埋防禦性嘅城堡。嗰陣時嘅羅浮宮堡唔係畀法國君主住，用嚟擺放王室嘅財寶同埋武器。
紡織品

紡織品（Textile），又叫織物，泛指各種由紡織工序整成嘅產品，包括半製成品布，同埋由布加工整成嘅服裝、飾品。
布

布（Cloth）係一種由纖維織成，質軟嘅平面嘢，係紡織品當中嘅半製成品。古代嘅布打出來或者織出來。布可分梭織同針織。一匹布可以有唔同料造，傳統有綿，麻，羊毛。現代因為有塑膠纖維、人造纖維等等，多咗好多唔同選擇。
布可以裁成唔同嘅樣，縫埋一齊做唔同嘅嘢，好似衫、褲咁。
有啲好大張嘅嘢，好似布咁，都叫做布。
有紙之前，有時啲人會響布上面寫嘢。
紡織

紡織係整紡織品嘅工序，包括紡紗同編織兩樣嘢，即係先將纖維（譬如棉、麻）紡成紗線，再將紗線編織成布，之後可以整衫。
頭飾

頭飾係指任何帶上頭嘅裝飾物，最常見嘅類型係帽，重有頭巾、髮笠、假髮、冠冕等。
加納帝國

加納帝國係西非古國，喺大約公元100年到300年之間立國，中心喺尼日河中上游地區，到13世紀中畀馬里帝國併吞。
維齊爾

維齊爾（Vizier）係西亞同近東地區一種高級官員嘅頭銜，到現代依然有用。
蘇炳添

蘇炳添（粵拼：sou1 bing2 tim1；1989年8月29號—）係一位中國內地嘅田徑運動員，廣東省中山市人。教練是黑龍江省齊齊哈爾建華區稅務所退休幹部季榮強。佢成日跑100米賽，重同張培萌一齊，話成係「中國百米雙雄」。佢參加過2010年嘅亞運會、2011年世大運同2011年亞洲田徑錦標呢啲比賽。佢喺2015年5月30號嘅國際田聯鑽石賽入面跑出咗9秒99，成為史上第一位喺男子100米殺入10秒以內嘅黃種人選手。
2015年12月3號，喺珠海辦嘅廣府人恳親大會入面，佢攞咗十大傑出青年嘅稱呼。
吳宗憲

吳宗憲（英文：Jacky Wu，1962年9月26號—）係臺灣男藝人，佢響臺南出世，1983年入行；暱稱憲哥、本土天王。
巴甫洛夫

伊凡 彼得羅維奇 巴甫洛夫（俄文：Иван Петрович Павлов，拉丁化：Ivan Petrovich Pavlov，1849年9月14號—1936年2月27號）係俄羅斯生理學家、心理學家、醫生。因為對狗嘅研究而首先對古典制約作出描述而出名，喺1904年因為對消化系統嘅研究得到諾貝爾生理學或醫學獎。
國立臺南家齊高級中等學校

國立臺南家齊高級中等學校，簡稱家齊高中、家齊，舊時淨係收女生，舊稱家齊女中，喺中華民國臺南市中西區，1924年設立。
家齊高中最初係一間補校，後改成職業學校，又增設普通科，學制亦由初級中等教育，提升至高級中等教育。校名先後歷經過11次更改。
環保團體

環保團體係一啲支持環保嘅組織，主要保護、保存、分析、或者監測環境。環保團體遍佈全球，可以係跨國組織或地方組織，政府部門或者私營機構。

批評
資本主義嘅 ｢利潤最大效益化｣ 教條觸發眾多環境保育問題出現，特別係1986年烏克蘭嘅切爾諾貝爾核爆發生後，社會上嘅環保意識增強。有啲人用環保來換取自己嘅商機，好似某啲香港嘅裸買店店主，喺「源頭減廢」嘅口號下，提倡透過綠色消費來實踐環保，但係新左翼就批評佢哋將環保商品化，變相追求利潤嘅最大效益化，結果河流仍然被污染，食物同原材料嘅生產能力仍然會被破壞殆盡，但係 ｢自然｣ 就可以變搵錢工具。
國立臺南第二高級中學

國立臺南第二高級中學止於至善地址國立臺南第二高級中學 704 臺南市北區北門路二段125號Coordinates23°00′20″N 120°12′50″E﻿ / ﻿23.005468°N 120.213798°E﻿ / 23.005468; 120.213798明細類國立普通高中校訓止於至善成立1914年校區 中華民國臺南市北區School number06-251-4526Director教務：余月琴學務：蔡安靖總務：李寶利圖書：楊景祺輔導：黃思騰校長林晏旭級三年制普通班（包含適性班及特色班）Gender男女兼收學生人數約2,257人Classes各年級18班，共54班美術班各年級1班，共3班全校共計57班。區6.8679公頃刊物《二中青年》《未央》《紅樓薈萃》網站http://www.tnssh.tn.edu.tw/
地圖
國立臺南第二高級中學，簡稱臺南二中或南二中，係臺灣臺南市北區一間高級中學。1914年日治時期（大正三年，民國3年）創立，係臺灣第二間設立嘅公立中學校，初名臺灣總督府臺南中學校，期間曾經因時代及地方制度變遷而改過幾次校名，叫過做臺南州立臺南第一中學校、臺灣省立臺南第二中學、臺灣省立臺南第二高級中學。

簡介
臺南二中係臺灣最早設立嘅公立高中之一。校區鄰近國立成功大學、台南公園（舊稱中山公園）、臺南市立圖書館、臺南車站，交通頗為便捷。目前一、二、三年級各共有普通同數理班18班，美術班1班，全校共有57個班級。99學年度起，試辦各種適性班，每年制度均有唔同。而為因應十二年國民基本教育上路，103學年度時，分別配置免試入學68.55%、特色招生31.45%的比率。其中特色招生除傳統嘅美術班（共一班30人）外，還增設咗自然科學特色班同數理資訊特色班各兩班（共四班168人）、社會科學特色班一班（共一班42人），特招班男女皆招，以培養全方位人才，但因新政策剛實行下，呢屆收唔足生。自104學年度起，普通班正式男女皆招（男女比係2:1）。臺南二中同臺南一中、臺南女中、家齊高中合稱「臺南四省中」。
學風方面提倡五育並重，喺1996年配合成功大學資訊系統，成為當時全省省中第一所連接上臺灣學術網路嘅學校，1997年起擔任臺灣省高級中學推展資訊教育重點學校。該校也係臺南地區傳統嘅男校（77學年度美術班始招收女生），因此在體育方面也有相當亮眼的表現。喺藝文活動方面，94、95學年度分別辦理校慶活動如陳冠宇校友音樂會、歐開合唱團表演同各項藝文競賽。
另外，為使學生能有更舒適嘅環境以利學習，學校於九十五學年度起開始以創意教學著稱，例如寒假學習營、線上寫作軟體、均質化線上美展等啟發學生創意嘅活動。喺硬體方面，喺96學年度申辦「高級中等學校建構創意校園計畫」成功並獲補助後，已建造許多全新建築同教學設備，並喺2011年3月完成圖書館暨綜合大樓興建工程。

學術界
許倬雲：美國芝加哥大學哲學博士，中華民國中央研究院院士，美國匹芝堡大學教授。
郭宗德：美國加州大學戴維斯分校植物病理學博士，中華民國中央研究院院士，國立臺灣大學植物系教授。
林耕華：美國史丹福大學電機工程學博士，中華民國中央研究院院士、美國電子學會院士、美國光學學會院士，前工業技術研究院光電工業研究所所長。
國分直一：日治末期考古學者暨民俗學者，研究史前台灣同原住民風俗。台南第一高女教師、台灣大學教授、戰後任山口梅光學院大學教授。
王育德：國際台灣語研究權威、台灣獨立運動領導人之一。
張國明：美國佛羅里達大學博士、交通大學電子工程研究所教授。
林碧炤：政治大學副校長。
陳康順：國立歷史博物館館長。
李筱峰：世新大學教授、國立臺北教育大學臺灣文化研究所專任教授、輔仁大學歷史學系兼任教授、歷史學家、政治評論家。
宋建成：國家圖書館副館長。
徐世榮：美國德拉威爾大學都市事務與公共政策學院博士、地政學系系主任、台灣社會運動家。

司法暨法學界
蔡墩銘：臺灣刑法學者，國立臺灣大學法律學院名譽教授。
孫森焱：前司法院大法官、前最高法院民事庭長，前東吳大學法律學系教授、臺灣債法權威學者。
黃源盛：日本京都大學法學部研究員，國立政治大學法律系教授、中央研究院歷史語言研究所研究員。

企業界
林宗源：高頂建設公司總裁。

藝術界
陳冠宇：音樂家。
李沛倫：《永遠的小貝殼》作者。
林生祥：第18屆金曲獎最佳客語歌手。
古蒙仁：作家，本名林日揚。
李崗：導演，李安細佬。
邱逸峰：演員。
蔡易展：藝人，樂團八三夭鼓手。
楊元慶：溜溜球項目雙健力士世界紀錄保持人、街頭藝人。
李安：電影導演。
李承隆：FEniX成員

政治界
金溥聰：前臺北市副市長、前中國國民黨秘書長、前中華民國駐美國代表，而家係國家安全會議秘書長。
杜振榮：前國大代表。
李明亮：前臺灣省政府新聞處處長。
鄭安國：前駐香港代表、大陸委員會副主任委員。
翁重鈞：前中國國民黨藉立法委員。
李俊毅：民主進步黨籍立法委員。
侯水盛：前民主進步黨籍立法委員。
施治明：前中國國民黨籍臺南市市長。
鄭龍水：前新黨籍立法委員。
蔡勝佳：前親民黨籍立法委員、台南縣農會總幹事。
潘翰聲：前臺灣綠黨發言人。
謝龍介：臺南市議員、中國國民黨臺南市委員會主任委員

其他
吳宗憲：節目主持人。
吳建恆：中國廣播公司DJ、主持人。
尚永強：中華民國海軍中將，而家做緊國防部參謀本部後勤參謀次長室次長，前海軍左營後勤支援指揮部指揮官。
國立臺南高級工業職業學校

國立臺南高級工業職業學校，簡稱臺南高工、南工，係喺臺灣臺南市永康區一間技術型高級中等學校。1941年4月1號創立，原名「台南州立台南工業學校」，初設機械、電氣、工業化學、土木、建築五科，招收國民學校畢業生，修業年限係五年，因值二次世界大戰，五年課程濃縮為四年。係臺灣嘅八大省工之一，亦係臺南市工科高職嘅第一志願，並附設南工駕訓班、進修學校。該校係教育部土木同建築群科中心主辦學校。而家有改隸屬於國立成功大學嘅計畫，巧合嘅係成功大學喺日治時期都簡稱臺南高工。。
川寧

川寧（英文：Twinings）係英國一間茶葉公司，1706年喺倫敦開張，而家總部喺咸普郡安多弗。佢喺1837年畀維多利亞女王認可做皇家御用茶。
捷榮

捷榮（Tsit Wing），又叫捷榮集團（Tsit Wing Group，簡稱TWG），係香港食品公司，主要做咖啡、紅茶等餐飲材料嘅批發生意。2018年，佢用捷捷榮國際控股有限公司個名喺香港主版上市（港交所：02119）。
TWG Tea

TWG Tea（喺香港叫Tea WG）係星加坡一間茶葉公司，2008年開張。佢公司標誌雖然寫有「1837」呢個年份，但同公司完全無關，只係紀念1837年星加坡開始有茶葉貿易。而佢公司名亦令一啲人同英國老字號茶葉牌子川寧（Twinings）混淆。
2011年，TWG Tea喺香港國際金融中心商場開舖，結果畀香港食品公司捷榮集團（Tsit Wing Group）指控「TWG」個名侵權，禁制佢用呢個名，2014年法庭裁定捷榮勝訴，TWG Tea喺香港改叫「Tea WG」。
太古站

太古站（粵拼：taai3 gu2 zaam6；英文：Tai Koo Station）係港鐵港島綫嘅一個鐵路車站，喺香港東區鰂魚涌康山道地底。車站設有兩個月台，並以島式月台方式排列，全部月台都裝咗月台幕門。

車站大堂
由於太古站係喺堅固嘅花崗岩地底起，車站大堂係廣闊嘅無柱地底空間，亦曾經係亞洲最大嘅人工石洞。

車站月台
太古站係一個地底車站，設有一個島式月台，並設有月台幕門。由於車站係喺堅固嘅花崗岩地底起，花崗岩裂隙同埋毛細管作用滲出地下水去車站，加上對商戶污水排放估計錯誤，因此月台經常出現異味，直至調整排污系統同埋完成月台幕門後氣味先有改善。
太古站東邊設有一條儲車軌，叫做太古側綫，係喺港島綫起嗰時，由於嗰陣時地鐵柴灣車廠重未完成，為方便將車輛運送去港島綫路軌，側綫曾延伸至海邊臨時車廠，後因柴灣車廠落成而封閉地底至臨時車廠路段。而家如果由西灣河站至柴灣站出現故障而需要暫停服務時，往柴灣方向嘅列車可以用呢個站做臨時總站。喺呢種情況下，列車首先會喺本站1號月台落客，之後會駛入太古側綫調頭。其後，列車將會駛入本站2號月台，接載往堅尼地城沿途各站嘅乘客。

車站出口
太古站設有9個出入口，主要連接英皇道、康山道及太古城一帶。由於太古站距離地面比較深，因此大部分連接地面嘅出入口都設有扶手電梯。
A - 康山花園
A1 - 東達中心、富通中心、康山花園1至4座、英皇道、船塢里、仁孚工業大廈
A2 - 康怡廣場辦公大樓、康怡廣場商場
B - 康怡花園
康怡花園、康蘭居、康景花園、南豐新邨、栢蕙苑、鰂魚涌社區會堂、太古小學、逸樺園、康怡廣場（南翼）、寶峰園
C - AEON STYLE 康怡
AEON STYLE 康怡、MCL康怡戲院
D - 太古城道
D1 - 太茂路、太古城道、太裕路、港島東中心
設有升降機、鈄道及失明人士引導徑往返地面
D2 - 太古城中心地下、太古城中心一座
E - 太古城中心
E1 - 太古城中心四座、太古城中心2樓、太古城中心三座、APITA 生活創庫、平等機會委員會、鰂魚涌公園、葛量洪號滅火輪展覽館、UA太古城中心戲院
設有失明人士引導徑往返地面
E2 - 康山花園8至10座、英皇道
設有失明人士引導徑往返地面
E3 - 康山花園5至7座
設有失明人士引導徑往返地面

利用狀況
太古站一帶喺香港東區人口最稠密嘅地區，加上鄰近設有大型商場太古城中心，以及太古城、康山花園、康怡花園及南豐新邨等大型屋苑，而喺週六、日同公眾假期期間，由於有大量乘客利用呢個站前往位於太古城嘅太古城中心買嘢、睇戲同飲食，每日有唔少乘客出入車站，因此呢個站係港島東區主要嘅港鐵站之一。
由於本站設有太古側綫，當往柴灣方向嘅列車臨時需要用本站做總站時，車站月台將會十分擠逼。另外，港鐵公司亦會喺繁忙時間加派列車由本站側綫駛入2號月台，接載往堅尼地城沿途各站嘅乘客。
港鐵喺該站收費區設置3部公眾電腦，畀乘客上網。

港島綫
喺1970年代港島綫定線嘅初稿係冇太古站。只有一個叫做「芬尼站」嘅地下車站設喺而家鰂魚涌街附近。1983年，由於政府再次修改鰂魚涌發展藍圖做商業區，因此喺發表港島綫計劃時，喺康山地底加設「康山站」，成為太古站雛型。加上政府批准太古地產喺太古船塢發展太古城大型住宅項目，故此車站命名為「太古站」，太古站喺1985年5月31號啟用。

D出口
喺本站通車初期，通往太古城嘅出口只有一個E1出口，住喺嗰度嘅居民只可以靠呢個出口出入而造成不便。地鐵當局決定喺太古城道同太古城中心一座嘅地下起多2個新出口，即而家嘅D1同D2出口，方便太古城嘅居民。有關工程喺1993年動工，1995年完成。

東區海底隧道
内文：東區海底隧道
1984年初，政府有意發展東區海底隧道，作為行車同埋鐵路兩用隧道，其中鐵路部份以地鐵觀塘綫由觀塘站延伸至香港島。原計劃觀塘綫喺太古站同港島綫交匯，但因為要遷就行車隧道嘅走線，最後改以鰂魚涌站作為兩線交匯嘅車站。
大國際小姐

大國際小姐（萬國小姐，Miss Grand International）係一年一度嘅選美活動，於2013年納瓦特·伊塔拉格里西爾（Nawat Itsaragrisil）創辦。
佢原先泰國曼谷舉行，到2016年，大國際小姐賽第一次喺泰國以外舉行，印尼妹在美國奪冠。
目前嘅大國際小姐係印度蕾切爾·古普塔（Rachel Gupta），2024年10月25號由嚟自秘魯嘅前大國際小姐露西亞娜·富斯特（Luciana Fuster）喺越南為佢加冕桂冠。

歷屆大國際小姐
注意: § — 英國《每日郵報》3月27號報導，萬國小姐多米尼加共和國代表安妮·加西亞冠軍頭銜被主辦單位取消，澳洲模特兒克萊爾·帕克成為新冠軍。主辦方表示安妮·加西亞提出太多要求，太麻煩所以決定取消佢嘅冠軍資格，並喺3月24號將頭冠歸還主辦方。21歲嘅安妮·加西亞係美國同多米尼加混血，從事模特兒工作，亦係美國羅得島選美冠軍。據費爾法克斯傳媒報導，安妮·加西亞總係向主辦方堅持索取合同範圍外嘅嘢，導致主辦單位發取消佢資格。
利希慎

利希慎（1880年9月20號—1928年4月30號），係香港20世紀頭嘅生意人，靠賣鴉片起家，之後創辦希慎興業，投資房地產，主要喺銅鑼灣利園山嗰頭。
喺佢身處嘅時代，賣大煙係合法生意，但由於賣大煙係損人利己嘅偏門生意，當時嘅社會有一句順口溜係用嚟諷刺佢：「利」己損人，「欺」貧重富，「神」憎鬼厭，街知巷聞，當中頭三句嘅頭一個字就係利希慎個名嘅諧音。
羅浩晉

羅浩晉（英文：Ken Law；1989年—），綽號高晉，係香港男演員，曾經參選無綫電視嘅香港先生，亦有拍過電影同電視劇。
羅浩晉2020年參選ViuTV《全民造星III》，結果畀監製黃慧君（花姐）列入「勸退五人組」一員，雖然佢未有退選，但最終都喺前哨戰被淘汰。
愛爾巴桑

愛爾巴桑係阿爾巴尼亞嘅第四大城，人口大約14萬。
培拉特

培拉特係阿爾巴尼亞嘅第九大城，人口大約6萬。
佩什科皮

佩什科皮係阿爾巴尼亞嘅第十二大城，人口大約1.3萬。
莫斯科斯巴達

莫斯科斯巴達（英文：FC Spartak Moscow），係俄羅斯莫斯科嘅一間職業足球球會，依家踢緊俄羅斯超級足球聯賽。
潘紹慈

潘紹慈喺中學時期畀兩位數學科老師嘅薰陶下，立志投身教育事業。對英文有濃厚興趣嘅佢，決定喺香港城市大學（城大）選修英語教學，為日後擔任教師作好準備。完成學士課程後，佢再取得教育文憑，並返到城大完成英語教學文學碩士課程。執教鞭多年後，潘紹慈喺2012年空降聖馬可中學擔任校長一職，並喺2017年被任命為聖保羅男女中學校長。
但在兩所學校中的風評都甚差，除奉承校董會外，並無實績。
東亞銀行

東亞銀行有限公司（英文：The Bank of East Asia Limited，簡稱BEA，港交所：0023，OTCBB：BKEAY）係香港交易所上市嘅金融公司，主要業務係提供銀行同相關金融服務，仲有商務、企業同投資者服務。公司喺1918年成立，喺香港註冊，而家董事局主席兼行政總裁係李國寶。
東亞銀行係香港最大型港資銀行，同埋係最大獨立華資銀行。
費利拿

費利拿（英文：Vitória S.C.），係葡萄牙帕科斯費雷拉嘅一間職業足球球會，依家踢緊葡萄牙甲組足球聯賽。